laion/Wikipedia-Exotic huggingface dataset:
Anatoli Tšubais

Anatoli Borissovitš Tšubais (Анатолий Борисович Чубайс; sündinud 16. juunil 1955 Barysaŭs Minski oblastis) on Venemaa majandus- ja riigitegelane, üks liberaalsete reformide ideolooge ja eestvedajaid 1990. aastatel. 1996. aastast on ta Venemaa Föderatsiooni 1. klassi tõeline riiginõunik. Tšubais oli 2008. aasta septembrist 3. detsembrini 2020 ROSNANO peadirektor. Ta oli ka JPMorgan Chase rahvusvahelise nõukogu liige. 1990. aastal siirdus Tšubais akadeemiliselt ametipostilt Leningradi täitevkomitee aseesimeheks. Aastatel 1991–1992 oli Tšubais Peterburi linnapea Anatoli Sobtšaki nõunik. 1992–1994 oli Tšubais Venemaa Föderatsiooni valitsusjuhi esimene asetäitja majandus- ja finantspoliitika alal. Tema juhatamisel töötati välja ja viidi ellu erastamisprogrammi. Tšubaisi tegevus erastamisjuhina on talle toonud kurja kuulsuse oligarhide esilekergitajana. 1994–1996 oli Tšubais Riigiduuma liige, tegeledes erastamisreformidega. Aastatel 1996–1997 oli Tšubais presidendi administratsiooni juht, 1997–1998 Venemaa esimene asepeaminister Viktor Tšernomõrdini valitsuses. 1998. aastast kuni 2008. aasta 1. juulini oli Tšubais Venemaa Ühendatud Energiasüsteemide juhatuse esimees. 22. septembril 2008 nimetas president Dmitri Medvedev ta oma määrusega riikliku nanotehnoloogiafirma ROSNANO (Venemaa Nanotehnoloogia korporatsioon) peadirektoriks ja 3. detsembril 2020 vabastas president Vladimir Putin ta sellest ametist. Seejärel oli ta kuni 23. märtsini 2022 Venemaa presidendi Vladimir Putini kliimanõunik, pärast mida ta lahkus ametist ja Venemaalt. Tšubais on Paremjõudude Liidu liige ja üks asutajaid. Tšubais on kolmandat korda abielus. Tema teise naise Maria Višnevskaja õde Julija on olnud abielus Vladislav Surkoviga. Esimesest abielust on Tšubaisil poeg ja tütar. 03. detsember 2020 kell 15:17, Putin lasi Tšubaisi lahti "Anatoli Tšubais pani ameti maha ja lahkus Venemaalt" ERR, 23. märts 2022 Russian veteran reformer Chubais quits job as Putin envoy. BBC News, 23. märts 2022
Anne Luik

Anne Luik (sündinud 3. märtsil 1949 Lüllemäel) on eesti entomoloog, mahepõllumajanduse spetsialist, Eesti Maaülikooli professor ja teadusprorektor. Ta lõpetas Tartu Riikliku Ülikooli bioloog-geneetikuna 1972. aastal. 2018 Valgetähe IV klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee). Anne Luik Eesti Teadusinfosüsteemis
Mbabane

Mbabane on Svaasimaa (ametlikult eSwatini Kuningriigi) pealinn ja Hhohho ringkonna keskus. Linn asub Mbabane jõe ääres Mdimba mägedes. Mbabane asutasid 1902. aastal britid. Linn on saanud nime hõimupealik Mbabane Kunene järgi. Linna lähedal asuvad tina- ja rauamaagi kaevandused.
Manzini

Manzini on linn Svaasimaal. See on riigi suurim linn, tööstuskeskus ja Manzini ringkonna halduskeskus. Manzini eeslinnas Matsaphas asub Matsapha lennujaam, riigi ainuke rahvusvaheline lennujaam.
Olevi Kulli mälestusstipendium

Professor Olevi Kulli mälestusstipendium on Tartu Ülikooli Sihtasutuse välja antav stipendium magistrantidele ja doktorantidele, mille eesmärgiks on esile tõsta noori teadlasi metsaökoloogia, ökofüsioloogia ja ökosüsteemide ökoloogia erialal, mis oli professor Olevi Kulli uurimisvaldkond. Stipendium asutati 2007. aastal ning seda antakse välja juunikuus. Ingmar Tulva (2008) Eele Õunapuu (2010) Liisi Nõgu (2012) Kaia Kask (2013) Liina Jakobson (2014) Kaie Kriiska (2015) Ott Kangur (2016) Annika Meitern (2017) Gristin Rohula-Okunev (2018) Sille Rebane (2019) Marili Sell (2022) Püttsepp, Juhani (toim.) 2015. Ökoloog Olevi Kull: Et headel inimestel hästi läheks... Tartu: Tartu Ülikooli Kirjastus, lk. 98–99. prof. Olevi Kulli mälestusfondi ja stipendiumi statuut, statuut.
Ed Wood

Edward Davis Wood Jr. (10. oktoober 1924 – 10. detsember 1978) oli USA filmilavastaja, stsenarist, filmiprodutsent, monteerija ja näitleja (sageli mitmes rollis korraga). 1950. aastatel tootis Wood sõltumatu filmiloojana üliväikese eelarvega õudusfilme, ulmefilme ja vesterneid, mis on saanud kurikuulsaks oma tehniliste vigade tõttu ning naljakalt-lihtsalt teostatud eriefektide, ainuomase dialoogi, ekstsentrilise näitlejavaliku ja igasuguseid piire ületavate süžeede tõttu. Elu lõpupoole tegi ta pornofilme, kirjutas hoogsaid, nn pulp-kriminulle, õudus- ja seksiromaane. Woodi peeti meeles ka postuumselt: kaks aastat pärast tema surma anti talle kui filmiajaloo halvimale lavastajale Kuldse Kalkuni auhind. Kriitikud peavad Woodi parimaks linateoseks autobiograafilise taustaga (Ed Wood oli transvestiit) transvestismist, pseudohermafrodismist rääkivat freudistlikku 1953. aastal tehtud filmi "Glen või Glenda". USA filmilavastaja Tim Burton on Ed Woodi elust teinud filmi "Ed Wood" (1994), mis kaks Oscari auhinda võites andis oma panuse Ed Woodi kui kultusliku filmilavastaja kuulsusse ja taasavastamisse. "Glen või Glenda" (Glen or Glenda, 1953) "Varjatud nägu" (Jail Bait, 1954) "Koletise mõrsja" (Bride of the Monster, 1955) "Mõrsja ja elajas" (The Bride and the Beast, 1958) "Plaan 9 avakosmosest" (Plan 9 from Outer Space, tuntud ka kui "Hauarüüstajad avakosmosest" (Grave Robbers From Outer Space), 1959) "Vaimude öö" (Night of the Ghouls, tuntud ka kui "Surnu kättemaks" (Revenge of the Dead), 1959) "Võigas kihu" (The Sinister Urge, 1960) B-film Z-film ulmefilm õudusfilm Grey, Rudolph "Nightmare of Ecstasy: The Life and Art of Edward D. Wood, Jr". Feral House, 1992, ISBN 978-0-922915-04-0 Medved, Harry ja Michael. "The Golden Turkey Awards". 1980, Putnam. ISBN 0-399-50463-X Kim Newman "Ed Wood". Teater. Muusika. Kino Jonathan Ross "Kultusrežissöör Edward D. Wood Jr". Teater. Muusika. Kino
Avidius Cassius

Avidius Cassius (Imperator Caesar Caius Avidius Cassius Augustus; sünninimi Caius Avidius Heliodorus; u 130 – 175) oli Vana-Rooma kaaskeiser 175. aasta aprillist juulini.
Brobergen

Brobergen (alamsaksa keeles Brobargen) on küla Saksamaal Alam-Saksi liidumaal Stade kreisis Kranenburgi vallas Oste jõe ääres. 2013. aasta 31. detsembri seisuga oli Brobergenis registreeritud 205 elanikku. Brobergen hõlmab 6,06 km² suuruse maa-ala. Brobergenit on esmamainitud 1286. aastal (Brocberge). 1972. aastani oli Brobergen omaette vald. http://www.samtgemeinde-oldendorf.de/kranenburg.html  Brobergen – pildid, videod ja helifailid Wikimedia Commonsis
Saelint

Saelint on õhuke hammastatud servaga teraslint, mida kasutatakse lõikeriistana lintsaepingis. Korgi ja pehmemate materjalide saagimiseks võidakse kasutada ka hammasteta saelinti ning vormimisel abrasiivlinti. Saelindid valmistatakse suhteliselt suure niklisisaldusega spetsiaalterasest. Lint peab olema ühtlase paksuse ja väga sileda pinnaga ning selle tagumine serv peab olema rangelt sirgjooneline. Lindi otsad ühendatakse jootmise või keevitamise teel. Saelindid eelpingestatakse, et nad taluksid pidevat kõver- ja sirgjoonelise trajektoori vaheldumist. Sae hambatipud karastatakse või kaetakse stelliidiga. Tislerilintsaagide lindi laius on tavaliselt 3–25 mm, palgi- ja prussisaagide laius aga kuni 400 mm. Lindi paksus jääb vahemikku 0,45–2,1 mm. Saag
Senegali vapp

Senegali vapp on Senegali Vabariigi riigivapp. Vapp on kasutusel aastast 1965. Panaafrika värvides vapikilbil kujutatud lõvi sümboliseerib võimu ja julgust. Kollasel väljal on Senegali rahvuspuu ahvileivapuu ja roheline lainjas joon, mis tähistab Senegali jõge. Kilbi all on Senegali kõrgeim aumärk ja prantsuskeelne deviis "Un Peuple – Un But – Une Foi" ('Üks rahvas, üks eesmärk, üks usk'). Senegali lipp
Urve Miller

Urve Miller (sünninimi Urve Tarning; 11. august 1930 Tallinn – 30. juuni 2015 Stockholm) oli eesti paleontoloog, Stockholmi Ülikooli emeriitprofessor ja Tartu Ülikooli audoktor. Alates 1944. aastast elas Rootsis. Aastatel 1957–1985 töötas Rootsi Geoloogiateenistuses, esmalt assistendi ja geoloogina, 1965–1966 riigigeoloogina, 1966–1985 vanemriigigeoloogina, 1964–1985 ka mikropaleontoloogia labori juhatajana. 1977. aastal kaitses Lundi Ülikoolis doktorikraadi. 1982. aastast Stockholmi Ülikooli abiprofessor. 1993. aastast Eesti Geoloogia Seltsi auliige. Urve Miller tegeles keskkonnaajaloo uurimisega Läänemere regioonis fossiilsete ränivetikate kaudu. Tema teadustöö oli suuresti suunatud mikrofossiilide leviku ja nende stratigraafilise ja paleogeograafilise tähenduse selgitamisele. Ta on käsitlenud jäävaheaegade taimestiku, keskkonna ja kliima arengut ning tõestas esimesena Eemi jäävaheaja eelsete setete olemasolu Rootsis. Tähtis osa tema teadustegevuses on olnud Läänemere piirkonna keskkonna ja inimasustuse ajaloo seoste uuringutel. Nende uuringute interdistsiplinaarsus on viinud loodusteaduslike meetodite laialdase kasutamiseni arheoloogias, mis on aidanud kaasa uute arheoloogiliste leiukohtade, eelkõige rannasidusate asulakohtade avastamisele ning varase asustuse looduslike eelduste ja keskkonna mõistmisele. 1992 Karl Ernst von Baeri medal 2001 Valgetähe medaliklassi teenetemärk 2011 Eesti Eluteaduse Hoidja 2013 Tartu Ülikooli audoktor Euroopa Teaduste ja Kunstide Akadeemia ‎(1992) Kuninglik Kirjanduse, Ajaloo ja Muististe Akadeemia ‎(2005) Anto Raukas. Urve Miller – Eesti Geoloogia Seltsi uus auliige. Proceedings of the Estonian Academy of Sciences, Geology 1993 "Tartu Ülikooli audoktorid". Tartu Ülikool. Vaadatud 13. detsembril 2022. Tiivel, Toomas 2008. Vetikad aitavad uurida keskkonnamuutusi. (Intervjuu Urve Milleriga.) Horisont 3: 16–22. Suri tunnustatud teadlane Urve Miller
Henno Sepmann

Henno Sepmann (12. veebruar 1925 Tartu – 24. september 1985 Moskva) oli eesti arhitekt. Sepmann õppis aastatel 1944–1945 Tallinna Tehnikumis, lõpetas 1946. aastal Tallinna 7. Keskkooli ja 1952. aastal Tallinna Polütehnilises Instituudi. Alates 1952. aastast töötas Sepmann Eesti Projektis. 1950. aastatel projekteeris Sepmann Tallinna ja Narva koolimaju ja elamuid. 1960. ja 1970. aastatel juhtis ta paljude suurte ehitiste projekteerimist. Henno Sepmann sai auhindu paljudelt arhitektuurivõistlustelt. Tallinna laululava (1960; tiibehitise projekt; Alar Kotli ideekavand) Tallinna Polütehnilise Instituudi peahoone rektoraadi- ja aulaosa (1962–1968; koos Uno Tölpuse ja Olga Kontšajevaga) Pirita velotrekk (1968) Viru hotell (1972; koos Mart Pordiga) Jõhvi pangahoone (1965) Tallinngaasi Aegviidu puhkekodu (1967) Narva ja Kuressaare veetornelamu (1969 ja 1970; koos Mart Pordiga) Pirita Purjespordikeskus (1980; projektijuht) Maarjamäe mälestusansambel (1975; koos Allan Murdmaa ja Valve Pormeistriga) Päri küla üldplaan ja hoonestusprojekt (1968; koos Valve Pormeistriga) Tallinna Ametiühingute maja (1982) Kauplus "Turist" (1983; koos Peep Jänesega) 1972 – Nõukogude Eesti preemia (autorite kollektiivile hotell Viru projekteerimise eest) 1973 – Eesti NSV teeneline arhitekt Henno Sepmanni abikaasa oli arhitekt Valve Pormeister. Henno Sepmann suri Moskvas ametireisil olles infarkti ja maeti 1. oktoobril 1985 Tallinna Metsakalmistule. Henno Sepmann. "Lauluväljak. Laululava", Eesti Raamat 1973 Henno Sepmanni haud Eesti kalmistute andmekogus Piret Lindpere. Sepmann, Henno. - EKABL. Tallinn 1996. Lk 472 Leele Välja: turisti poe õppetunnid. Postimees, 18. oktoober 2011
15. Relvagrenaderide SS-diviis (läti 1.)

15. Relvagrenaderide SS-diviis (läti 1.) (saksa keeles 15. Waffen-Grenadier-Division der SS (lettische Nr.1)) oli peamiselt lätlastest koostatud Relva-SS koosseisu kuuluv jalaväediviis. SS-Brigadeführer Peter Hansen (25. veebruar 1943 – mai 1943) SS-Gruppenführer Carl Friedrich von Pückler-Burghauss (mai 1943 – 17. veebruar 1944) SS-Oberführer Nikolaus Heilmann (17. veebruar 1944 – 21. juuli 1944) SS-Oberführer Herbert von Obwurzer (21. juuli 1944 – 26. jaanuar 1945) SS-Oberführer Adolf Ax (26. jaanuar 1945 – 15. veebruar 1945) SS-Oberführer Karl Burk (15. veebruar 1945 – mai 1945) 32. Relva-SS grenaderirügement (Waffen-Grenadier-Regiment der SS 32), Waffen-Standartenführer Arvīds Krīpens 33. Relva-SS grenaderirügement (Waffen-Grenadier-Regiment der SS 33), Waffen-Standartenfuhrer Vilis Janums 34. Relva-SS grenaderirügement (Waffen-Grenadier-Regiment der SS 34), Waffen-Standartenfuhrer Augusts Apsītis-Apse 15. SS-suurtükirügement (Waffen-Artillerie-Regiment der SS 15), Waffen-Oberführer Voldemārs Skaistlauks Waffen-Füsilier-Bataillon der SS 15 Waffen-Panzerjäger-Abteilung der SS 15 Waffen-Nachrichtung Abteilung der SS 15 Waffen-Pionier-Bataillon der SS 15 Waffen-Flak-Abteilung der SS 15 SS-Divisionstruppen 15 SS-Feldersatz-Bataillon 15 SS-Bau-Regiment 1 der 15. SS-Division SS-Bau-Regiment 2 der 15. SS-Division
1. SS-Soomusdiviis Leibstandarte SS Adolf Hitler

1. SS-Soomusdiviis Leibstandarte SS Adolf Hitler (LSSAH) moodustati 1933. aasta septembris Adolf Hitleri ihukaitseüksusena. 1939. aastal sai LSSAH eraldiseisev Relva-SS-i üksus. LSSAH osales iseseisvalt Poola vallutamisel. Michaelis, Rolf (1997), "Die Panzergrenadier-Divisionen der Waffen-SS". Erlangen: Michaelis, ISBN / EAN 3930849097 Michaelis, Rolf (2009), "Die Panzer-Divisionen der Waffen-SS". Eggolsheim: Dörfler, ISBN / EAN 9783895555978
2. SS-Soomusdiviis Das Reich

2. SS-Soomusdiviis Das Reich moodustati oktoobris 1939 SS-Verfügungstruppe nime all. Pärast Poola vallutamist nimetati see diviisiks Das Reich. Oberstgruppenführer Paul Hausser, 19. oktoober 1939 – 14. oktoober 1941 Obergruppenführer Wilhelm Bittrich, 14. oktoober 1941 – 31. detsember 1941 Obergruppenführer Matthias Kleinheisterkamp, 31. detsember 1941 – 19. aprill 1942 Obergruppenführer Georg Keppler, 19. aprill 1942 – 10. veebruar 1943 Brigadeführer Hebert-Ernst Vahl, 10. veebruar 1943 – 18. märts 1943 Oberführer Kurt Brasack, 18. märts 1943 – 29. märts 1943 Obergruppenführer Walter Krüger, 29. märts 1943 – 23. oktoober 1943 Gruppenführer Heinz Lammerding, 23. oktoober 1943 – 24. juuli 1944 Standartenführer Christian Tychsen, 24. juuli 1944 – 28. juuli 1944 Brigadeführer Otto Baum, 28. juuli 1944 – 23. oktoober 1944 Gruppenführer Heinz Lammerding, 23. oktoober 1944 – 20. jaanuar 1945 Standartenführer Karl Kreutz, 20. jaanuar 1945 – 29. jaanuar 1945 Gruppenführer Werner Ostendorff, 29. jaanuar 1945 – 9. märts 1945 Standartenführer Rudolf Lehmann, 9. märts 1945 – 13. aprill 1945 Standartenführer Karl Kreutz, 13. aprill 1945 – 8. mai 1945 Michaelis, Rolf (1997), "Die Panzergrenadier-Divisionen der Waffen-SS". Erlangen: Michaelis, ISBN / EAN 3930849097 Michaelis, Rolf (2009), "Die Panzer-Divisionen der Waffen-SS". Eggolsheim: Dörfler, ISBN / EAN 9783895555978
Eugen (ertshertsog)

Eugen (täisnimega Eugen Ferdinand Pius Bernhard Felix Maria; 21. mai 1863 Groß Seelowitz, Määrimaa – 30. detsember 1954 Meran, Lõuna-Tirool) oli Habsburgide dünastiast Austria ertshertsog, sõjaväelane (feldmarssal) ning Saksa ordu kõrgmeister aastail 1894–1923.
Robert Filmer

Robert Filmer (1588 East Sutton, Kent – 26. mai 1653) oli inglise poliitiline filosoof. Filmer oli innukas Charles I toetaja ning uskus, et monarhi võim tuleneb jumalikust õigusest. Tema seisukoha järgi, mida ta väljendas oma peateoses "Patriarcha", said kuningad oma võimu jumalalt, kes andis absoluutse valitsusõiguse Aadamale, kelle järglastele anti see samasugusel kujul edasi. Lisaks sellele omavad monarhid ka absoluutset omandiõigust, sest seegi õigus oli Aadamal. Nende võimu põhjendab ka see, et nad on teistest inimestest loomult kõrgemad, nagu isa lastest, peremees pereliikmetest, mees naisest ja vanemad noorematest. Inimkond on proovinud küll ka teisi valitsusvorme, nagu vabariik või aristokraatia, ent need pole Filmeri järgi legitiimsed, sest ei vasta jumalikule tahtele, milleks saab olla vaid absoluutne monarhia. Filmeri monarhismi õigustav raamat valmis küll juba Inglise kodusõja ajal, kuid trükiti alles 1680. aastal. Tema seisukohtadele toetusid paljud radikaalsed monarhistid, kes toetasid James II võimulepääsu ja parlamendi otsuste eiramist. Filmeri seisukohtade vastu polemiseeris ägedalt John Locke, kes pühendas sellele oma "Esimese traktaadi valitsemisest". Robert Filmeri "Patriarcha"
Ekeheiria

Ekeheiria oli antiikolümpiamängude ajal kehtinud "püha rahu". See kuulutati välja enne olümpiamänge ja ka olümpiamängude ajal, et korraldavat linnriiki ei rünnataks ning sportlased ja pealtvaatajad saaksid turvaliselt mängude toimumispaika ja tagasi reisida. Rahu kestis kuni kolm kuud ja selleks ajaks peatati sõjad, vägedel oli keelatud ähvardada mängude ründamisega, peatati õiguslikud dispuudid ja keelatud oli surmanuhtlus. 1992. aastal elustas Rahvusvaheline Olümpiakomitee olümpiarahu tava, kutsudes kõiki riike ja rahvaid üles mängude ajal rahu pidama. 1993. aastal innustas ÜRO oma resolutsiooniga kõiki oma liikmesriike pidama olümpiarahu alates seitsmendast päevast enne olümpiamänge kuni seitsmenda päevani pärast mänge. Toohey, K., James Veal, A. (2007). "The Olympic games: a social science perspective" UK: CIBI International. lk 65 "The Olympic Truce" The Ancient Olympics (vaadatud 28. mail 2016) The United Nations and the Olümpic Truce (vaadatud 28. mail 2016)
Jämepea

Jämepea ehk kirju pakslaup (Hypophthalmichthys nobilis) on karpkalalaste sugukonda pakslauba perekonda kuuluv kala. Jämepea on mageveekala, asustades järvi, jõgesid, veehoidlaid jt. Kala looduslik levila on Aasia. Jämepead on harva püütud ka Eesti rannikuvetest. Jämepea on tähtis töönduslik kala. Inimese kaasabil on jämepea oma levilat suuresti laiendanud (peaaegu globaalne) ja paljudes kohtades muutunud invasiivseks liigiks. Kala on hõlpus eristada suurte kehamõõtmete ja soomusteta pea järgi. Jämepea kehavärvus võib varieeruda tumerohelisest päris mustade toonideni, kala küljed on hallikad. Kala kõhualune on valkjas, uimed ja saba on kollakate toonidega. Tema pea on soomusteta. Jämepea suu on ülaseisune. Kala keskmine kehapikkus on umbes 60 cm, maksimaalselt 146 cm, suurim dokumenteeritud kaal on 40,0 kg. Jämepead on zooplanktontoidulised. Ülikiire kasvukiiruse pärast on jämepea tähtis tööndus- ja kalakasvatuskala. Harilik pakslaup https://www.fishbase.se/summary/Hypophthalmichthys-nobilis.html
Fu'ād II

Fu'ād II (أحمد فؤاد Aḥmad Fu'ād; sündinud 16. jaanuaril 1952 Kairos) oli viimane Egiptuse ja Sudaani kuningas 23. juulist 1952 kuni 18. juunini 1953. Elulugu (Royal Ark)
Fu'ād I

Fuad I (فؤاد الأول Fu'ād al-Awwal, 26. märts 1868 – 28. aprill 1936) oli Egiptuse ja Sudaani sultan alates 9. oktoobrist 1917 ja esimene Egiptuse ja Sudaani kuningas alates 11. novembrist 1922 kuni surmani.
Maardu–Raasiku tee

Maardu–Raasiku tee (registrinumbriga 11103) on kõrvalmaantee Jõelähtme ja Raasiku vallas. Tee pikkus on 12,0 km. Tee saab alguse Tallinna–Narva maantee üheksateistkümnendal kilomeetril Võerdla külas (Jõelähtme vald). Tee läbib Võerdla, Vandjala, Parasmäe, Aruaru ja Haljava küla ning Kostivere ja Raasiku aleviku. Tee lõpeb Raasiku alevikus (Raasiku vald). Tee ületab üht silda (Kostivere sild üle Jõelähtme jõe tee neljandal kilomeetril) ja kaheksat truupi. Teele jääb viis bussipeatust: Kostivere tee, Loodesalu, Kostivere, Parasmäe, Aruaru. Vandjala külas ja Kostivere alevikus on tee mustkattega, ülejäänud on pinnatud kruusatee. Tee klass on V. Liiklussagedus on Vandjala külas ja Kostivere alevikus kuni Jõelähtme–Kostivere teeristini 1000–3000 autot ööpäevas, edasi vahemikus 200–500 autot ööpäevas. Kiiruspiirangud on Kostivere alevikus (40 km/h) ja selle sisse- ja väljasõitudel (50 ja 70 km/h), Raasiku aleviku sissesõidul (50 ja 70 km/h) ning tee kuuenda kilomeetri kurvilisel lõigul (50 ja 70 km/h). Teevalgustuse kohta andmed puuduvad. Teega ristuvad kolmandal kilomeetril Aruküla–Kostivere tee, neljandal kilomeetril Kostivere tee ja Jõelähtme–Kostivere tee, tee lõpus Raasiku jaama tee ja Raasiku Elektri tee.
Hollywood Records

Hollywood Records on plaadifirma. Põhiliselt keskendub see popmuusikale, kuigi seal on ka metalcore ja alternative metali bände. Plaadifirma asutati 1989. aastal. Hollywood Records ilmutab ka palju filmimuusikat filmidelt, mis on toodetud Disney enda või Disneyle kuulunud filmistuudiotes. Koos Lyric Street Recordsi, Mammoth Recordsi ja Walt Disney Recordsiga on see 2008. aasta seisuga osa Disney Music Groupist. Queen (1991–) Breaking Benjamin (2001–) Jesse McCartney (2003–) Aly & AJ (2004–) Grace Potter and the Nocturnals (2005–) Hayden Panettiere (2004–) Jordan Pruitt (2005–) Marié Digby (2005–) Plain White T's (2006–) The Cheetah Girls (2006–) Corbin Bleu (2006–) Miley Cyrus (2006–) Vanessa Hudgens (2006–) Atreyu (2007–) Jonas Brothers (2007–) Demi Lovato (2008–) Selena Gomez (2008–) Steven Rushton (2008–) The Party (1990–1997) Mitsou (1991–1993) Stryper (1991–2003) Dead Milkmen (1992–1993) The Suicide Machines (1995–2002) Insane Clown Posse (1996–1997) Into Another (1996–1998) Fastball (1996–2002) Caroline's Spine (1997–1999) Nobody's Angel (1998–2002) Jennifer Paige (1998–2003) BBMak (1999–2003) Big Kenny (1999–1999) Duran Duran (1999–2000) Jesse & the 8th Street Kidz (1999–1999) Forty Foot Echo (2002–2003) Roman Candle (2002–2004) Josh Kelley (2002–2005) Jeannie Ortega (2003–2007) Hilary Duff (2003–2008) Raven-Symoné (2003–2008) Ingram Hill (2004–2007) Seu Jorge (2005–2005) Glenn Danzig (2006–2006) Evans Blue (2006–2008) Indigo Girls (2006–2008) Everlife (2007–2007) Orlando Brown (2001–2007) Ametlik koduleht
Substraat

Substraat on mitme nähtuse ühine alus; aluseks olev aine, aineline alus. Sõnal on erialati palju konkreetseid tähendusi: Bioloogias ja (bio)keemias Substraat on biokeemias ensüümi toimeobjekt. Substraat on mõiste keemias. Substraat on mikrobioloogias kindla koostisega sööde, kus kasvavad mikroorganismid. Substraat on tahke pind, millel kasvatatakse koekultuure. Substraat ehk toitekeskkond on ökoloogias organismide elukeskkond kitsamas mõttes. Teistes valdkondades Substraat on mõiste filosoofias. Substraat on mõiste keeleteaduses. Substraathingamine Eesti kirjakeele seletussõnaraamat, 2009. [1] EE 8. köide, 1995
Substraat (ökoloogia)

Substraat ehk toitekeskkond on ökoloogias taimede, seente ning sessiilsete loomade kasvupinda või aktiivsete (vagiilsete) loomade kulgemiskeskkond. Substraat võib sisaldada biootilisi ja/või abiootilisi aineid. Mõnikord on mingi organismi substraat ka tema toidubaasiks. Substraat võib olla näiteks muld, taime leht.
Oaxaca

Oaxaca on mitme koha nimi: Oaxaca osariik Mehhikos Oaxaca de Juárez, Oaxaca osariigi pealinn Oaxaca oli ka Mehhiko prahilaev.
Veracruz

Veracruz on linn Mehhikos Veracruzi osariigis, mis asub Mehhiko lahe ääres. 2005. aastal oli linna elanike arv 512 300. Veracruzi asutasid 1519 Hispaania konkistadoor Hernán Cortés ja tema kaaslased sealkohas varem olnud indiaani asula asemele, mille nimi oli Chalchihuecan. Nad andsid talle nimeks Villa Rica de la Vera Cruz. "Villa rica" tähendab hispaania keeles 'rikas küla' ja see viitab kullale, mida eurooplased sealt kandist leidsid ja lähikonnas veelgi rohkem leida lootsid. "Vera cruz" tähendab hispaania keeles 'usu rist' ja see viitab ristile, millele löödi Jeesus. Niisugune nimi anti asulale sellepärast, et Cortése ekspeditsioon jõudis sinna suurel reedel. 4. juulil 1523 andis Hispaania kuningas ja Saksa-Rooma keiser Karl V Veracruzile vapi ja seega on Veracruz esimene linn Ameerika mandril, mis endale vapi sai. Veracruzis on aasta läbi palav. Kõige soojemad kuud on juuni ja august, mille keskmine õhutemperatuur on +27,7 °C. Kõige jahedam on jaanuar, mille keskmine temperatuur on +21,5 °C. Aastas sajab keskmiselt 1753 mm. Sademed jaotuvad aastas väga ebaühtlaselt. Kõige rohkem sajab juulis (411 mm), kõige vähem veebruaris ja märtsis (17 mm). Aastas sajab keskmiselt 119 päeval. Kõige rohkem sajupäevi on juulis (21) ja augustis (19), aga jaanuarist aprillini sajab üksnes 4 päeval kuus. Aastas paistab päike keskmiselt 2243 tundi. Kõige päikesepaistelisemad kuud on august (223 tundi) ja juunis (207 tundi), kõige pimedamad detsember ja jaanuar (146 tundi). http://www.veracruz.gob.mx/desarrolloeconomico/el-estado-de-veracruz/ http://www.inegi.org.mx/sistemas/consulta_resultados/iter2010.aspx?c=27329&s=est
Hüdrobiondid

Hüdrobiondid ehk veeorganismid on mingis veekogu (meri, järv, jõgi jt) ökoloogilises sügavusvööndis (pelagiaalis, bentaalis või põhjasetteis) elavad organismid: taimed, seened, loomad ja mikroorganismid. Hüdrobiontidele vastandatakse sageli aerobionte, kes elavad õhkkeskkonnas (st on maismaalised). Hüdrobionte saab vee soolsuse järgi jaotada järgmiselt: talassobiondid ehk mereorganismid hüfalmürobiondid ehk riimveeorganimid limnobiondid ehk mageveeorganismid halobiondid ehk soolajärvede organismid hüdrobioloogia veeimetajad